钦定古今图书集成/明伦汇编/闺媛典/第122卷 > 毛诗女
## 钦定古今图书集成/明伦汇编/闺媛典/第122卷 > 毛诗女

按《建昌府志》：“生员毛诗女，名配英，广昌人。议配何中
德，未于归而德亡。女曰：‘盟而背之，俗女子耳，我岂忍
耶’？”遂归。何坐卧一室，行不逾阈，衣缟茹素，苦节自甘。
事德嫡母及生母无间言。德生母病，汤药亲尝，旦夕
吁天，愿以身伐。既卒，会嫡病，亦如之。及病急，慨然曰：
“吾彊活二十馀年，为一线未续耳。叔氏并举二儿，吾
抚之十龄，庶几自立。二姑没，吾何以生为哉？”遂绝粒
不食而死。